Na temelju članka 124., 125. i 126. Statuta Osnovne škole Čakovci, na prijedlog ravnateljice Učiteljsko vijeće na sjednici održanoj dana 16. studenoga 2017. godine donosi:

**P R A V I L N I K**

**o dodjeljivanju pohvala i nagrade za učenika generacije**

**OPĆE ODREDBE**

**Članak 1.**

Ovim pravilnikom utvrđuju se vrste pohvala, kriteriji i postupci pohvaljivanja učenika i dodjeljivanja nagrade za učenika generacije.

**Članak 2.**

Cilj dodjeljivanja pohvala i nagrade za učenika generacije je poticanje izvrsnosti u radu učenika, u odgojno-obrazovnom radu, isticanje pozitivnog primjera, poticanje učenika na što bolje vladanje i postizanje što boljih rezultata u nastavnim i izvannastavnim aktivnostima učenika.

Škola nagrađuje i pohvaljuje učenike koji postižu izuzetne rezultate u:

* realizaciji i primjeni nastavnog programa
* uspješnom predstavljanju Škole na natjecanjima, smotrama i istraživačkom radu

**Članak 3.**

Pohvale i nagrade dodjeljuju se prema odredbama Statuta Škole i po kriterijima iz ovog Pravilnika.

Pohvale i nagrada za učenika generacije dodjeljuju se učenicima pojedincima.

**Članak 4.**

Pohvale i nagrada za učenika generacije dodjeljuju se za:

* postignute rezultate u učenju
* primjerenom vladanju
* primjerenom odnosu prema nastavnicima i svim radnicima Škole
* primjerenom odnos prema učenicima
* pravilnom odnosu prema imovini
* sudjelovanje u izvannastavnim aktivnostima Škole
* ostvarene rezultate na školskom, županijskom, međužupanijskom i državnom natjecanju

**Članak 5.**

Odluka o nagrađivanju učenika generacije objavljuje se na oglasnoj ploči i web stranici Škole. Pohvale i nagrada za učenika generacije uručuju se pri podjeli učeničkih svjedodžbi.

**POHVALE**

**Članak 6.**

Škola učenicima na kraju nastavne godine može izreći pedagošku mjeru:

1. usmenu ili
2. pismenu pohvalu.

Usmenu pohvalu izriče razrednik, a pismenu Razredno vijeće.

Škola učeniku kojemu je izrečena pedagoška mjera pismena pohvala dodjeljuje **Pohvalnicu** u pisanom obliku.

**Članak 7.**

Pohvalnica se dodjeljuje učeniku Škole koji ima:

* uzorno vladanje tijekom cijele nastavne godine i
* prosjek ocjena 5,00.

**Članak 8.**

Prijedlog za dodjeljivanje Pohvalnice može pokrenuti razrednik i/ili Razredno vijeće.

**Članak 9.**

Odluka Razrednog vijeća o dodjeljivanju Pohvalnica je konačna.

**NAGRADA „UČENIK GENERACIJE“**

**Članak 10.**

Učenikom generacije može postati učenik osmog razreda koji ispunjava sljedeće uvjete:

* tijekom osmogodišnjeg školovanja imao je odličan uspjeh u svim razredima
* tijekom osmogodišnjeg školovanja nije imao više od pet neopravdanih sati u jednoj nastavnoj godini
* tijekom osmogodišnjeg školovanja imao je uzorno vladanje
* tijekom osmogodišnjeg školovanja sudjelovao je i isticao se u radu izvannastavnih aktivnosti
* tijekom osmogodišnjeg školovanja bio je nagrađen na školskim, županijskim, međužupanijskim i državnim natjecanjima
* ima najviše bodova prema kriterijima za izbor učenika generacije

**Članak 11.**

Prijedlog kandidata za izbor „učenika generacije“ razrednik na posebnom obrascu dostavlja Povjerenstvu za izbor učenika generacije (u daljnjem tekstu: Povjerenstvo za UG) poslije sjednice Razrednog vijeća po završetku nastavne godine.

Povjerenstvo za UG imenuje Učiteljsko vijeće Škole tijekom drugog obrazovnog razdoblja za tekuću školsku godinu. Povjerenstvo za UG čine tri člana:

* pedagog škole koji je ujedno predsjednik Povjerenstva za UG
* učitelj razredne nastave i
* učitelj predmetne nastave

Za člana Povjerenstva za UG ne mogu biti birani razrednik osmog razreda i učitelj razredne nastave koji je vodio učenika do petog razreda.

**Članak 12.**

Kriteriji bodovanja za izbor „učenika generacije“:

1. Uspjeh

Zbraja se opći uspjeh učenika u svakom razredu na dvije decimale.

1. Vladanje

Za uzorno vladanje učeniku se dodjeljuje 1 bod za svaku godinu obrazovanja.

1. Izostanci

Nula neopravdanih sati tijekom svake godine obrazovanja 1 bod.

1. Izvannastavne aktivnosti

Za svaku izvannastavnu aktivnost tijekom osmogodišnjeg obrazovanja dodjeljuje se 1 bod.

1. Nagrade na natjecanjima
2. školska natjecanja: prvo mjesto = 3 boda

drugo mjesto = 2 boda

treće mjesto = 1 bod

1. županijska natjecanja: prvo mjesto = 5 bodova

drugo mjesto = 4 boda

treće mjesto = 3 boda

1. međužupanijska natjecanja: prvo mjesto = 7 bodova

drugo mjesto = 6 bodova

treće mjesto = 5 bodova

1. državna natjecanja: prvo mjesto = 10 bodova

drugo mjesto = 9 bodova

treće mjesto = 8 bodova

četvrto mjesto = 7 bodova

peto do deseto mjesto = 6 bodova

sudjelovanje = 1 bod

**Članak 13.**

Po prikupljenim podacima i provjeri istih, pristupa se bodovanju. Na osnovi broja bodova Povjerenstvo za UG sastavlja bodovnu listu, oglašava je na oglasnoj ploči škole i podnosi na razmatranje Učiteljskom vijeću.

**Članak 14.**

Učiteljsko vijeće Škole razmatra prijedlog Povjerenstva za UG i donosi odluku o izboru „Učenika generacije“.

Ako dva ili više učenika imaju jednak broj ukupnih bodova, učenikom generacije proglašava se onaj koji ima veći broj bodova po kriteriju općeg uspjeha, a nakon toga onaj koji ima više bodova po kriteriju uspjeha na natjecanjima.

**Članak 15.**

Odluka Učiteljskog vijeća je konačna.

**Članak 16.**

Rok za proglašenje „Učenika generacije“ je 10. srpanj tekuće godine.

**Članak 17.**

Učenik generacije proglašava se javno prigodom podjele završnih svjedodžbi. Nagrada za Učenika generacije je knjiga.

**Članak 18.**

Odluka o izboru „Učenika generacije“ objavljuje se na oglasnoj ploči i web stranici škole.

**ZAVRŠNE ODREDBE**

**Članak 19.**

O dodjeljivanju Pohvalnica i nagrade za učenika generacije vodi se dokumentacija na način da:

* pohvale upisuju razrednici u e-Dnevnik i e-Maticu.
* se u Spomenicu Škole koju vodi ravnatelj upiše učenik kojemu je dodijeljena nagrada Učenik generacije.

**Članak 20.**

Izmjene i dopune ovog pravilnika donose se na način i po postupku po kojem je i donesen.

**Članak 21.**

Pravilnik stupa na snagu danom donošenja.

KLASA:003-05/17-01/01

URBROJ:2188-88-01-17-1

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dr. sc. Ana Marija Zulić, prof.)

OBRAZAC ZA PRIJEDLOG KANDIDATA ZA NAGRADU „**UČENIK GENERACIJE**“

Povjerenstvu za izbor učenika generacije predlažem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , učenika/icu 8. razreda za nagradu **„učenik generacije“**

( ime i prezime učenika/ce)

u školskoj godini 2017./2018. na temelju njegova/njezina uspjeha tijekom osmogodišnjeg školovanja u

Osnovnoj školi Čakovci.

U Čakovcima, \_\_\_\_\_\_\_\_\_\_\_\_\_\_\_\_\_\_\_\_\_ 2018.g.

Razrednik/ica 8. razreda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_